На основу члана 48. Закона о раду ( „Сл.гласник РС“ бр 24/05,61/05,75/14,13/17-одлука УС, 113/17, и 95/2018 – аутентично тумачење ), члана 21. Статута ЈУ Туристичка организација Пирот, члана 42. Закона о туризму („Сл.гласник РС“ бр 36/ 2009, 88/2010, 99/2011-др закон, 93/2012, 84/2015 и 17/2019.) и члана 6. Правилника о унутрашњој организацији и систематизацији послова ЈУ Туристичка организација Пирот ( бр.41/2025,12.02.2025), Одлуке УО о расписивању јавног конкурса (бр189/2025, 30.09.2025.), Управни одбор Туристичке организације Пирот оглашава:

**ЈАВНИ КОНКУРС ЗА ИЗБОР ДИРЕКТОРА ЈАВНЕ УСТАНОВЕ ТУРИСТИЧКА ОРГАНИЗАЦИЈА ПИРОТ**

**I** **Орган у коме се радно место попуњава**: Јавна установа Туристичка организација Пирот, Српских владара бр.77, 18300 Пирот

**II** **Радна места** **која се попуњавају**:

**1**. **Директор ЈУ Туристичка организација Пирот**

1. **Опис послова**: Директор представља и заступа Туристичку организацију Пирот, организује и руководи радом Туристичке организације Пирот, стара се о законитости рада и одговара за законитост рада Туристичке организације, предлаже планове пословне политике, предлаже програм рада и план развоја и финансијски план и предузима мере за њихово спровођење, доноси правилник о унутрашњој организацији и систематизацији послова, одлучује о правима и обавезама запослених из радног односа, учестује у раду Управног одбора без права гласа, предлаже акте које доноси Управни одбор, извршава одлуке Управног одбора и предузима мере за њихово спровођење, подноси извештаје о пословању и њиховим резултатима, доноси одлуке из своје надлежности, одговара за коришћење и располагање имовином и врши друге послове утврђене Законом и Статутом ЈУ Туристичка организација Пирот.

**Б) Мандат директора:**

Избор и именовање директора се врши на мандатни период од 4 године.

**В) Услови:**

Стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;

Радно искуство од четири године, од чега најмање две на руководећим пословима у туризму или на пословима за које је Туристичка организација основана;

Активно знање страног језика који је обухваћен наставним планом и прогамом министарства надлежног за послове просвете.

**Г) Посебни услови :**

Да нема законских сметњи за његово именовање, односно да није осуђиван за кривично дело против привреде и правног саобраћаја ;

Да поседује организаторске способности ;

Да познаје рад на рачунару (Word, Excel, Internet);

Да има возачку дозволу Б категорије.

**Број**  **извршилаца 1**

**III Докази који се прилажу уз пријаву на јавни конкурс:**

Уз пријаву на јавни конкурс, прилажу се:

* Извод из матичне књиге рођених ( оригинал или оверена фотокопија );
* Уверење о држављанству Републике Србије ( оригинал или оверена фотокопија );
* Диплома/уверење о стеченом образовању ( оригинал или оверена фотокопија );
* Доказ о радном искуству ( оверена фотокопија радне књижице и/или потврда послодавца );
* Уверења да кандидат није осуђиван за кривично дело и да се против њега не води кривични поступак ( не старија од шест месеци );
* Уверење о здравственој спосособности ( не старије од шест месеци );
* Фотокопију личне карте;
* Биографију са контакт подацима.

 **IV Рок за подношење пријава на конкурс:**

**Рок за подношење пријава** је8 (осам) дана од дана оглашавања у дневном листу „Политика“.

**Јавни конкурс** се објављује на званичној интернет презентацији ЈУ Туристичка организација Пирот, на огласној табли Јавне установе Туристичка организација Пирот, с тим што се наводи датум објављивања у дневном листу „Политика“.

**Лице које је задужено за давање обавештења о конкурсу; Бојана Иванов,** председник Управног одбора ЈУ Туристичка организација Пирот**,** контакт телефон **:** 010/320 838.

**Адреса на коју се подноси пријава на конкурс:** ЈУ Туристичка организација Пирот, ул. Српских владара бр.77, 18300 Пирот, са назнаком „За јавни конкурс за избор директора“.

Датум предаје пошиљке у пошти сматраће се датумом предаје пријаве по конкурсу.

**Провера оспособљености, знања и вештина кандидата у изборном поступку:** Проверу знања и вештина кандидатачије су пријаве благовремене, разумљиве, потпуне и уз које су приложени сви потребни докази врши Управни одбор ЈУ Туристичка организација Пирот у разговору са кандидатом, о чему ће кандидат благовремено бити обавештен телефонским путем или електронском поштом.

**Напомене:**

Неблаговремене, неразумљиве или непотпуне пријаве и пријаве уз које нису приложени сви потребни докази у оригиналу или овереној фотокопији, неће се узимати у разматрање и биће одбачене закључком Управног одбора против кога није дозвољена посебна жалба.

Конкурс спроводи Управни одбор Јавне установе Туристичка организација Пирот.

Овај оглас објављен је у дневном листу „Политика“, на званичној интернет презентацији ЈУ Туристичка организација Пирот, на огласној табли Јавне установе Туристичка организација Пирот.